stanford-oval/wikipedia huggingface dataset:
Hyvinkään sairaala

| Hyvinkään sairaala> Hyvinkään aluesairaala (2008). |
| --- | --- |
 Hyvinkään sairaala, sittemmin runsaasti laajennettu.
Osoite:  Sairaalankatu 1 
Sijainti:  Hyvinkää 
Koordinaatit:  60.6100°N, 24.8286°E
Rakennustyyppi:  sairaala
Valmistumisvuosi:  1975
Käyttäjä:  Helsingin- ja Uudenmaan sairaanhoitopiiri
Kerrosluku:  7
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hyvinkään sairaala on Helsingin ja Uudenmaan sairaanhoitopiirin (HUS) kuuluva sairaala, joka sijaitsee Hyvinkään kaupungissa kolme kilometriä keskustasta lounaaseen.
Hyvinkään sairaanhoitoalue palvelee noin 190 000 asukkaan väestöpohjaa ja käsittää viisi kuntaa: Hyvinkää, Järvenpää, Mäntsälä, Nurmijärvi ja Tuusula. Hyvinkään sairaanhoitoalueeseen kuuluvat Hyvinkään sairaalan ohella Ohkolan sairaala ja  psykiatrian avohoitoyksiköt.
Hyvinkään aluesairaala rakennettiin vuonna 1975, ja sen nimi muutettiin Hyvinkään sairaalaksi HUS:n perustamisen yhteydessä vuonna 2000. Sitä ennen se oli osa Uudenmaan sairaanhoitopiiriä, johon kuuluivat kaikki entisen Uudenmaan läänin kunnat lukuun ottamatta Artjärveä, Helsinkiä, Orimattilaa, Pukkilaa ja Ruotsinpyhtäätä. Sairaalaa on laajennettu useaan otteeseen. Hyvinkään sairaalassa alkaa suuri laajennus ja remontti, kun ensiksi ns. akuuttisairaalan (päivystys-, tarkkailu-, ja teho-osastot) tiloja saneerataan ja laajennetaan. Teho-osasto laajenee 8:sta paikasta 14 paikkaan. Sen jälkeen laajennetaan Lasten ja nuorten yksikköä. Lisäksi suuret vuodeosastot 3 ja 4 ovat huonossa kunnossa.  Sairaalan vuodeosastoilla on 238 potilaspaikkaa, ja työntekijöitä on 1 165. Sairaalassa toimivat seuraavat erikoisalat: anestesiologia ja tehohoito, fysiatria, kardiologia, keuhkosairaudet, kirurgia, kliininen fysiologia, kliininen neurofysiologia, korva-, nenä- ja kurkkutaudit, lastentaudit, lastenneurologia, lastenpsykiatria, naistentaudit ja synnytykset, neurologia, patologia, radiologia, sisätaudit ja yleissairaalapsykiatria.
Stakesin vuonna 2007 julkaiseman Perfect-Stroke-selvityksen mukaan aivohalvauksen hoitotulokset olivat Hyvinkään sairaalassa erityisen hyviä. Hyvinkään sairaalan LEIKO-toiminta ("leikkaukseen kotoa") sai vuonna 2008 Suomen lääkäriliiton laatupalkinnon. Myös alueellinen astman hoitoketju palkittiin samalla palkinnolla vuonna 2004 (2003).
Hyvinkään sairaalan kautta kulkee useita paikallisia ja alueellisia bussilinjoja.
Osastot

Sairaalan HUS:in osastoja:
Infektio- ja keuhkosairauksien osasto A
Tehovalvonta
Naistentautien- ja synnytysten vuodeosasto 2
Kardiologian ja sisätautien vuodeosasto 3A
Kirurgian vuodeosasto 4A ja B
Psykiatrian osasto
Lastentautien osasto 5
Lastenpsykiatrian päiväosasto
Neurologian vuodeosasto 6 ja hengityshalvausyksikkö
Sairaalan Keski-Uudenmaan sote-kuntayhtymän osastoja:
Akuutti A ja B
Kuntoutus- ja arviointiyksikkö
Infektio B
Palliatiivinen yksikkö
Psykogeriatrinen yksikkö
Kelnet-mielenterveystalo

Kelnet-mielenterveystalo on nykyisin tunnettu Mielenterveystalo Helsingin ja Uudenmaan sairaanhoitopiirin tuottama aikuisväestölle suunnattu verkkosivusto, joka antaa tietoa mielenterveyden ongelmista, itsehoidosta, ja tarjolla olevista mielenterveyspalveluista.
Palvelu on kaikille avoin ja se on erityisesti suunnattu ihmisille, jotka kärsivät yleisistä mielenterveysongelmista.
Palvelun avulla voi etsiä tietoa ja mielenterveyspalveluita oireiden perusteella tai kartan avulla. Mielenterveystalo sisältää uuden innovatiivisen oirenavigaattorin, joka ohjaa käyttäjän lisäkysymysten avulla sopivan tiedon ja palveluiden ääreen. Ammattilaiset voivat hakea tarjolla olevaa tietoa tai palveluita myös diagnoosipohjaisesti. Palvelu kokoaa vaikeasti hahmotettavat mielenterveyden häiriöt yhteen virtuaaliseen mielenterveystaloon.
Aiheesta muualla

Hyvinkään sairaala (hus.fi)
Mielenterveystalo
Google Voice

Google Voice on Googlen sovellus, joka on kehitetty äänipuheluita varten. Sovellus toimii älypuhelimissa ja muissa nettilaitteissa. Sovelluksen avulla puhelut voidaan siirtää laitteelta toiselle, roskapostipuhelut voidaan estää ja käyttäjä voi valikoida, kuka hänelle voi soittaa ja milloin hän on tavoitettavissa.
Sirri

Sirri
| --- | --- |
Sijainti:  Hormozgān Iran
Vesialue:  Persianlahti
Pinta-ala:  17,3 km²
| --- | --- |
Kieli:  arabia
muokkaa - muokkaa wikitekstiä - muokkaa Wikidataa
Sirri on Iranille kuuluva saari Persianlahdella, Yhdistyneiden arabiemiraattien länsipuolella. Saarella tai sen lähistössä on useita öljy- tai kaasukenttiä.
Saaren pinta-ala on 17,3 neliökilometriä. Saarella avattiin vuonna 2013 Persianlahden suurin nesteytetyn maakaasun (LNG) tuotantolaitos ja Iran pyrkii kasvattamaan saareen Irakin sodan jälkeen vuonna 1985 avattua vientiterminaalia (vientisatama). Saarelta johtaa Iranin mantereenpuoleiseen osaan ja Arabiemiirikuntiin yhteensä 900 kilometriä pitkä putkisto. Iranilla on maailman neljänneksi suurin todennettu öljyvaranto (kun liuskekaasua ei lueta mukaan) ja maailman toiseksi suurin maakaasuvarannoista.
Saarella on lentokenttä (ICAO: OIBS).
Saarelle sijoitettiin ilmapuolustukseksi Iranin Yhdysvalloilta hankkimia MIM-23 Hawk-ilmatorjuntaohjuksia. Iran sijoitti 1990-luvulla saarelle myös kiinalaisia HY-2 Silkworm -merimaaliohjuksia.
Sirrin lähisaarista Abu Musasta ja Tunbista on Arabiemiirikunnat kiistellyt Iranin kanssa. Näiden Persianlahden saarten avulla voi periaatteessa sulkea Persianlahden Hormuzinsalmen länsipuolista meriliikennettä, mikäli laivaliikennettä uhataan merimaaliohjuksilla.
Aiheesta muualla

Kuvia tai muita tiedostoja aiheesta Sirri Wikimedia Commonsissa
NASAn satelliittikuva Sirristä (englanniksi)
Iran Installs Persian Gulf Largest NGL Plant in Siri Island (englanniksi) (nioc.ir)
Luettelo Suomen siviili-ilmailun lento-onnettomuuksista

Luettelo Suomen siviili-ilmailun lento-onnettomuuksista sisältää kaikki Suomen ilmatilassa tapahtuneet kuolemaan johtaneet lento-onnettomuudet suomalaisilla siviili-ilma-aluksilla (laskuvarjo-onnettomuudet eivät siis sisälly luetteloon). Lisäksi on listattu joitain onnettomuuksia, joista ei ole aiheutunut kuolonuhreja. Muita, ihmisten vakaviinkin vammoihin ja ilma-aluksen vaurioitumiseen tai tuhoutumiseen johtaneita lento-onnettomuuksia on tapahtunut paljon enemmän.
Aikajana > 1920-luku

| Päivämäärä | Tapahtumapaikka | Ilma-aluksen rekisteritunnus | Ilma-alus | Ilma-aluksen tyyppi | Ilmailulaji | Uhrit | Tapahtumakuvaus |
| --- | --- | --- | --- | --- | --- | --- | --- |
| 6. heinäkuuta 1925 | Helsinki | D-335 | Junkers F13-matkustajalentokone (vesikone) | Moottorilentokone | Kaupallinen ilmailu | Ei kuolonuhreja | Aero Oy:n koneen moottori sammui, ja kone joutui tekemään pakkolaskun Mannerheimintielle nykyisen eduskuntatalon kohdalle. Kone vaurioitui pahoin, mutta henkilövahinkoja ei tullut. |
| 28. toukokuuta 1927 | Suomenlahti | K-SALA | Junkers F13-matkustajalentokone (vesikone) | Moottorilentokone | Kaupallinen ilmailu | Ohjaaja, mekaanikko ja kolme matkustajaa loukkaantuivat | Kone törmäsi puhelinpylvääseen laskeutuessaan Tallinnaan. Kone tuhoutui pahasti. |
| 16. marraskuuta 1927 | Suomenlahti | K-SALD | Junkers F13-matkustajalentokone (vesikone) | Moottorilentokone | Kaupallinen ilmailu | Ohjaaja, (saksalainen) mekaanikko, kaksi matkustajaa menehtyivät. | Kone katosi, todennäköisesti se teki epäonnistuneen pakkolaskun sumussa mereen. |
| 10. heinäkuuta 1928 | Suomenlahti | K-SALB | Junkers F13-matkustajalentokone (vesikone) | Moottorilentokone | Kaupallinen ilmailu | Ohjaaja, mekaanikko ja neljä matkustajaa pelastettiin | Pakkolasku mereen, kone jouduttiin hylkäämään. |
Aikajana > 1930-luku

| Päivämäärä | Tapahtumapaikka | Ilma-aluksen rekisteritunnus | Ilma-alus | Ilma-aluksen tyyppi | Ilmailulaji | Uhrit | Tapahtumakuvaus |
| --- | --- | --- | --- | --- | --- | --- | --- |
| 22. kesäkuuta 1930 | Perho | K-SILE | Kurki (vesitaso) | Moottorilentokone | Sotilasilmailu | Kaksi näytöstä katsonutta menehtyi | Moottori sammui noin 100 metrin korkeudessa |
| 09. lokakuuta 1935 | Suomenlahti | OH-ALI | Junkers F13-matkustajalentokone (vesikone) | Moottorilentokone | Kaupallinen ilmailu | Ohjaaja, mekaanikko ja neljä matkustajaa menehtyivät. | Kone syöksyi mereen. Koneen ohjauslaitteiden epäkuntoa arveltiin onnettomuuden syyksi. |
| 3. elokuuta 1937 | Jämijärvi | OH-LAHTI2 | Schneider Grunau Baby II | Purjelentokone |  | Ohjaaja | Pilvilento johti koneen syöksyyn, jossa koneen siivet hajosivat. |
| 10. marraskuuta 1937 | Saaristomeri | OH-ALL | Junkers Ju 52/m -matkustajalentokone | Moottorilentokone | Kaupallinen ilmailu | Ohjaaja, mekaanikko ja 13 matkustajaa selvisivät vammoitta. | Kumlingen ja Iniön välillä koneen keskimoottori putosi. Kone palasi Turkuun. |
| 28. heinäkuuta 1938 | Helsinki, Malmi | OH-ASD | VL Sääski-koulukone | Moottorilentokone | Koulutus | Opettaja | Kone sakkasi laskuharjoituksessa lähellä maan pintaa. |
| 8. elokuuta 1938 | Iitti | OH-SIK | Bücker Bü-131B Jungmann-koulukone | Moottorilentokone | Koulutus | Ohjaaja | Ylilennossa tapahtui koneen törmäys lentäjän kodin pihapuuhun. |
| 10. huhtikuuta 1939 | Kirkkojärvi | Ei tunnusta |  ? | Purjelentokone |  | Ohjaaja | Ohjaaja ei irrottanut vintturiköyttä, joka veti purjelentokoneen maahan. |
| 5. kesäkuuta 1939 | Pielinen | OH-YNB | Cessna C-145-yleisilmailulentokone (vesilentokone) | Moottorilentokone | Kaupallinen ilmailu | Ohjaaja ja viisi matkustajaa | Laskukierroksessa, pienellä lentonopeudella, kone kaarsi liian jyrkästi ja sakkasi veteen. |
Aikajana > 1940-luku

| Päivämäärä | Tapahtumapaikka | Ilma-aluksen rekisteritunnus | Ilma-alus | Ilma-aluksen tyyppi | Ilmailulaji | Uhrit | Tapahtumakuvaus |
| --- | --- | --- | --- | --- | --- | --- | --- |
| 7. marraskuuta 1941 | Taivassalo | OH-ALK (Sampo) | Aeron Junkers Ju 52/3m-matkustajalentokone | Moottorilentokone | Kaupallinen ilmailu | Henkilöitä 16, joista kaksi matkustajaa (toinen saksalainen) hukkuivat uidessaan kohti maata. | Väärän polttoaineen vuoksi lentokoneen kaikki kolme moottoria sammuivat, mutta koneen pakkolasku mereen onnistui. |
| 7. marraskuuta 1945 | Kalajoki | OH-DLA (Voima) | Aeron DC-2-115 matkustajalentokone | Moottorilentokone | Kaupallinen ilmailu | Miehisto (kapteeni, mekanikko ja sähköttäjä) sekä 15 matkustajaa säilyivät vammoitta. | Pakkolasku Kalajoen hiekkasärkille, oikean moottorin synlinterin kannen irrottua. Kone säilyi vahingoittumattana. |
| 1. kesäkuuta 1947 | Tikkakoski | OH-BAK | Schneider Grunau Baby II | Purjelentokone |  | Ohjaaja | Vintturihinauksessa purjelentokoneen hinausvaijeri ei irronnut, vaan veti koneen maahan. |
| 15. helmikuuta 1948 | Hamina | OH-SEA | Bücker Bü-133C Jungmeister-koulukone | Moottorilentokone | Koulutus | Ohjaaja | Lentonäytöksessä ohjaaja teki jyrkän kaarron matalalla ja alinopeudella. |
| 1. maaliskuuta 1948 | Hamina | H-13 | Harakka I-liitolentokone | Purjelentokone |  | Ohjaaja | Koneen siipituki murtui vintturilähdössä. |
| 26. toukokuuta 1949 | Vesivehmaa | H-14 | Harakka I-liitolentokone | Purjelentokone |  | Ohjaaja | Vintturivaijeri veti koneen maahan. |
Aiheesta muualla

Mahdoton kaarto, yleinen onnettomuuden syy (Trafi)
Mesnalin kirkko

| Mesnalin kirkko Mesnali kirke |
| --- | --- |
 Kirkko vuonna 2009.
Sijainti:  Ringsaker, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1933
Suunnittelija:  Ingeborg Krafft
Materiaali:  puu
Istumapaikkoja:  170
Lisää rakennusartikkeleitaArkkitehtuurin teemasivulla
Mesnalin kirkko (norj. Mesnali kirke) on Ringsakerin kunnassa Innlandetin läänissä Norjassa sijaitseva puinen ristikirkko vuodelta 1933.
Aiheesta muualla

Kuvia tai muita tiedostoja aiheesta Mesnalin kirkko Wikimedia Commonsissa
Stavsjøn kirkko

| Stavsjøn kirkko Stavsjø kirke |
| --- | --- |
 Kirkko vuonna 2007.
Sijainti:  Ringsaker, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1880
Materiaali:  kivi
Istumapaikkoja:  260
Lisää rakennusartikkeleitaArkkitehtuurin teemasivulla
Stavsjøn kirkko (norj. Stavsjø kirke) on Ringsakerin kunnassa Innlandetin läänissä Norjassa sijaitseva kivinen pitkäkirkko vuodelta 1880.
Aiheesta muualla

Kuvia tai muita tiedostoja aiheesta Stavsjøn kirkko Wikimedia Commonsissa
Helgøyan kirkko

| Helgøyan kirkko Helgøya kirke |
| --- | --- |
 Kirkko vuonna 2022.
Sijainti:  Ringsaker, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1870
Materiaali:  puu
Istumapaikkoja:  200
Tyylisuunta:  Jacob Wilhelm Nordan
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Helgøyan kirkko (norj. Helgøya kirke) on Ringsakerin kunnassa Innlandetin läänissä Norjassa sijaitseva puinen pitkäkirkko vuodelta 1870.
Aiheesta muualla

Kuvia tai muita tiedostoja aiheesta Helgøyan kirkko Wikimedia Commonsissa
| --- | --- |
Auktoriteettitunnisteet: Taiteenala :  KulturNav
Hitterdalin kappeli

| Hitterdalin kappeli Hitterdal kapell |
| --- | --- |

Sijainti:  Røros, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1959
Suunnittelija:  John Tverdahl
Materiaali:  puu
Istumapaikkoja:  130
Lisää rakennusartikkeleitaArkkitehtuurin teemasivulla
Hitterdalin kappeli (norj. Hitterdal kapell) on Rørosin kunnassa Norjassa sijaitseva puinen pitkäkirkko vuodelta 1959.
Aiheesta muualla

Kuvia tai muita tiedostoja aiheesta Hitterdalin kappeli Wikimedia Commonsissa
Bocchus

| Bocchus |
| --- | --- |
 Bocchus Kuvattuna piirroksessa.
Mauretanian kuningas
Seuraaja:  Bogud

Bocchus oli Mauretanian kuningas 100-luvulla eaa. Hänet tunnetaan lähinnä osallisuudestaan Jugurthan sotaan Numidian kuningas Jugurthan puolella.
Bocchus oli avioitunut Jugurthan tyttären kanssa, mutta sodan alkaessa hän lähetti kuitenkin lähettiläitä Roomaan tarjoten näille liittolaisuutta. Tähän ei kuitenkaan suostuttu ja Bocchus päätyi auttamaan Jugurthaa antaen tälle kahdesti joukkojaan vuosina 108 ja 106 eaa. Toisella kerralla hän otti maksuna avustaan haltuunsa Jugurthan hallitseman Numidian länsiosat. Bocchus päätyi kuitenkin pettämään Jugurthan vangiten tämän ja luovuttaen hänet roomalaisille. Tästä muodostui myös liittolaisuussuhde Rooman kanssa ja siitä lähtien Rooman armeijassa palveli numidialaisten ohella myös mauretanialaisia joukkoja palkkasotilaina. Bocchus eli vähintään vuoteen 91 eaa., mutta kuoli hieman myöhemmin. Hänen kuoltuaan kuningaskunta jakautui ilmeisesti kahteen osaan, vanhaan Mauretaniaan ja läntiseen Numidialta saatuun alueeseen. Itäistä osaa hallinnut Bogud mainitaan joissakin lähteissä Bocchuksen poikana.
Condoleezza Rice

| Condoleezza Rice |
| --- | --- |
 Virallinen muotokuva vuodelta 2005.
Yhdysvaltain 66. ulkoministeri
 26. tammikuuta 2005 – 20. tammikuuta 2009  
Presidentti:  George W. Bush
Edeltäjä:  Colin Powell
Seuraaja:  Hillary Clinton
Yhdysvaltain 20. kansallisen turvallisuuden neuvonantaja
 20. tammikuuta 2001 – 26. tammikuuta 2005  
Presidentti:  George W. Bush
Edeltäjä:  Sandy Berger
Seuraaja:  Stephen Hadley
Stanfordin yliopiston rehtori
 1993–1999  
Edeltäjä:  Gerald J. Lieberman
Seuraaja:  John L. Hennessy
Henkilötiedot
Syntynyt: 14. marraskuuta 1954 (ikä 70) Birmingham, Alabama, Yhdysvallat
Ammatti:  professori rehtori diplomaatti poliitikko
Tiedot
Puolue:  republikaanit
Uskonto:  presbyteeri
 Nimikirjoitus
Aiheesta muualla
profiles.stanford.edu/condoleezza-rice
Condoleezza Rice (s. 14. marraskuuta 1954 Birmingham, Alabama) on yhdysvaltalainen professori, diplomaatti,  ja republikaanisen puolueen poliitikko, jonka George W. Bush nimitti Yhdysvaltain kansalliseksi turvallisuusneuvonantajaksi 22. tammikuuta 2001 ja ulkoministeriksi 16. marraskuuta 2004, Colin Powellin eron jälkeen. Rice oli Yhdysvaltain ensimmäinen afroamerikkalainen naisulkoministeri.
Ulkoministerikauden jälkeen Rice palasi akateemisen uransa pariin Stanfordin yliopistoon, jossa hän toimii valtiotieteiden professorina.
Rice on toiminut Hoover-instituutin johtajana syyskuusta 2020 lähtien.
Varhainen elämä

Rice syntyi Birminghamissa, Alabamassa rotuerottelun ollessa vielä voimassa perheensä ainoaksi lapseksi. Hänen isänsä oli presbyteerikirkon pappi ja äitinsä musiikinopettaja. Nimi Condoleezza tulee italiankielisestä musiikkitermistä con dolcezza (suom. suloisesti). Nimestä käytetään usein lyhennettä Condi. Perhe muutti Denveriin Coloradoon vuonna 1967, kun Ricen isä sai Denverin yliopistosta opettajan viran.
Rice alkoi 15-vuotiaana ottaa pianotunteja Aspenin musiikkiopistossa tavoitteenaan tulla konserttipianistiksi, mutta muutti suunnitelmiaan huomattuaan, ettei soittanut riittävän hyvin. Hän oli myös kansallisen tason taitoluistelulahjakkuus.
Vuonna 1974, 19-vuotiaana, hän sai Denverin yliopistosta humanististen tieteiden kandidaatin arvon. Seuraavana vuonna hänestä tuli poliittisten tieteiden maisteri. Hän on erikoistunut Venäjään. Vuonna 1981 hän sai filosofian tohtorin arvon. Rice puhuu englannin lisäksi venäjää, ranskaa, saksaa ja espanjaa.
Ura

Rice oli aiemmin demokraatti, mutta rekisteröityi vuonna 1982 republikaaniksi. Hän sai paikan Reaganin hallinnossa osana Council of Foreign Relationsin harjoitteluohjelmaa. Rice toimi vuosina 1989–1991 George H. W. Bushin neuvonantajana Neuvostoliiton ja Itä-Euroopan asioissa. Clintonin kauden ajan hän oli professorina Stanfordin yliopistossa Kaliforniassa.
Rice työskenteli myös öljybisneksessä. Hän oli vuosina 1991–2001 johtajana Chevronilla, ja hänen mukaansa nimettiin öljytankkeri, joka myöhemmin Ricen poliittisen uran alun jälkeen sai nimen Altair Voyager.
Vuonna 2000 hän auttoi Bush-nuoremman, George W. Bushin, vaalikampanjassa ja nousi vaalien jälkeen kansalliseksi turvallisuusneuvonantajaksi. Rice oli myös yksi Irakin sodan näkyvimpiä tukijahahmoja. Rice osallistui myös Bushin toiseen vaalikampanjaan vuonna 2004. Hänet nimitettiin ulkoministeriksi 16. marraskuuta 2004. Hän lanseerasi tammikuussa 2005 käyttöön termin "tyrannian etuvartioasemat". Näihin hän laski mukaan kuusi maata: Iranin, Pohjois-Korean, Myanmarin, Valko-Venäjän, Kuuban ja Zimbabwen. Valinta on nähtävissä jatkumona Bushin aiemmin nimeämälle "pahan akseli" (Iran, Irak ja Pohjois-Korea) -linjanvedolle.
Rice palasi Stanfordin yliopistolle valtiotieteiden professorina maaliskuussa 2009. Syyskuussa 2010 hänestä tuli Stanfordin kauppakorkeakoulun tiedekunnan jäsen ja sen Global Center for Business and Economy -keskuksen johtaja. Ricestä tuli Hoover-instituutin johtaja 1. syyskuuta 2020. Lisäksi hän istuu Dropboxin ja Makena Capital Managementin hallituksissa.
Aiheesta muualla

Kuvia tai muita tiedostoja aiheesta Condoleezza Rice Wikimedia Commonsissa
| n k  Yhdysvaltain ulkoministerit |
| --- | --- | --- |
|  Jefferson  Randolph  Pickering  Marshall  Madison  Smith  Monroe  Adams  Clay  Van Buren  Livingston  McLane  Forsyth  Webster  Upshur  Calhoun  Buchanan  Clayton  Webster  Everett  Marcy  Cass  Black  Seward  Washburne  Fish  Evarts  Blaine  Frelinghuysen  Bayard  Blaine  Foster  Gresham  Olney  Sherman  Day  Hay  Root  Bacon  Knox  Bryan  Lansing  Colby  Hughes  Kellogg  Stimson  Hull  Stettinius  Byrnes  Marshall  Acheson  Dulles  Herter  Rusk  Rogers  Kissinger  Vance  Muskie  Haig  Shultz  Baker  Eagleburger  Christopher  Albright  Powell  Rice  Clinton  Kerry  Tillerson  Pompeo  Blinken  |  Jefferson  Randolph  Pickering  Marshall  Madison  Smith  Monroe  Adams  Clay  Van Buren  Livingston  McLane  Forsyth  Webster  Upshur  Calhoun  Buchanan  Clayton  Webster  Everett  Marcy  Cass  Black  Seward  Washburne  Fish  Evarts  Blaine  Frelinghuysen  Bayard  Blaine  Foster  Gresham  Olney  Sherman  Day  Hay  Root  Bacon  Knox  Bryan  Lansing  Colby  Hughes  Kellogg  Stimson  Hull  Stettinius  Byrnes  Marshall  Acheson  Dulles  Herter  Rusk  Rogers  Kissinger  Vance  Muskie  Haig  Shultz  Baker  Eagleburger  Christopher  Albright  Powell  Rice  Clinton  Kerry  Tillerson  Pompeo  Blinken  |  |
| n k  Kansallisen turvallisuuden neuvonantajat |
| --- | --- | --- |
|  Cutler  Anderson  Jackson  Cutler  Gray  Bundy  Rostow  Kissinger  Scowcroft  Brzezinski  Allen  Clark  McFarlane  Poindexter  Carlucci  Powell  Scowcroft  Lake  Berger  C. Rice  Hadley  Jones  Donilon  S. Rice  Flynn  McMaster  Bolton  O’Brien  Sullivan  |  Cutler  Anderson  Jackson  Cutler  Gray  Bundy  Rostow  Kissinger  Scowcroft  Brzezinski  Allen  Clark  McFarlane  Poindexter  Carlucci  Powell  Scowcroft  Lake  Berger  C. Rice  Hadley  Jones  Donilon  S. Rice  Flynn  McMaster  Bolton  O’Brien  Sullivan  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Belgia  Yhdysvallat  Latvia  Japani  Tšekki  Korea  Alankomaat  Puola 
Henkilöt:  Deutsche Biographie  DDB  Trove 
Muut:  NARA  SNAC 2  IdRef 
Rice kuuntelemassa presidentti Bushin puhetta ulkoministeri Colin Powellin ja puolustusministeri Donald Rumsfeldin kanssa vuonna 2002.
Skedala

| Skedala |
| --- | --- |
 Skedala
 Koordinaatit: 56°41′41″N, 12°58′32″E 
Valtio:   Ruotsi
Lääni:  Hallandin lääni
Maakunta:  Halland
Kunta:  Halmstad
Väkiluku (2021):  436
Skedala on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 436 asukasta vuonna 2021.
Aiheesta muualla

Kuvia tai muita tiedostoja aiheesta Skedala Wikimedia Commonsissa
Juja

Jujan muumion naamio.
Juja (käytetään joskus myös kirjoitusasua Yua) oli palatsivirkailija muinaisessa Egyptissä faarao Amenofis III:n hallituskaudella. Juja oli alkujaan epäkuninkaallista syntyperää, mutta faarao ylensi hänet 'jumalisäksi' sen jälkeen, kun hänen tyttärensä Teje meni naimisiin Amenofis III:n kanssa. Jumalisän tiedetään olleen eräs merkittävimpiä ylipapin virkoja muinaisessa Egyptissä, mutta paljon muuta virasta ei tiedetäkään. Jujan sekä hänen vaimonsa Tujan hauta (KV46) sijaitsee Kuninkaiden laaksossa.
Hermarkhos

Hermarkhos (m.kreik. Ἕρμαρχoς, lat. Hermarchus; 200-luku eaa.) oli kreikkalainen epikurolaiseen koulukuntaan kuulunut filosofi. Hän oli kotoisin Mytilenestä. Hän oli koulukunnan perustajan Epikuroksen sekä Metrodoroksen ja Polyainoksen aikalaisia, ja heidän ohellaan sen merkittävimpiä varhaisvaiheen hahmoja.
Hermarkhos sai alun perin reetorin koulutuksen. Sittemmin hänestä tuli kuitenkin Epikuroksen oppilas. Epikuros jätti hänelle perinnöksi omistamansa puutarhan, epikurolaisen koulun kodin, noin vuonna 270 eaa. Hermarkhos kuoli vanhana, ja jätti jälkeensä maineen suurena filosofina. Cicerolta tunnetaan kirje, jonka Epikuros lähetti Hermarkhokselle.
Diogenes Laertioksen mukaan hän kirjoitti seuraavat teokset, jotka ovat kaikki kadonneet:
Epistolika peri Empedokleus (Empedoklesta koskevia kirjeitä)
Peri tōn mathēmatōn (Oppiaineista)
Pros Platōna (Vastine Platonille)
Pros Aristotelēn (Vastine Aristoteleelle)
Teosten nimistä voidaan ainakin päätellä, että hän vastusti filosofiassaan Platonin ja Aristoteleen ajatuksia.
Antiikin filosofia  Epikurolainen koulukunta
| --- | --- |
Kreikkalainen aika:  Epikuros · Metrodoros · Polyainos · Leontion · Karneiskos · Hermarkhos · Idomeneus · Leonteus · Themista · Kolotes · Polystratos · Dionysios Lamptrailainen · Basileides · Diogenes Tarsoslainen · Demetrios Lakonialainen · Filodemos · Apollodoros · Zenon Sidonlainen
Roomalainen aika:  Amafanius · Titus Albucius · Lucretius · Faidros · Patron · Siron · Diogenes Oinoandalainen · Catius
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  3 
Kansalliset:  Norja  Espanja  Ranska  BnF data  Saksa  Israel  Yhdysvallat  Ruotsi  Alankomaat 
Henkilöt:  Deutsche Biographie 
Muut:  IdRef